IZPITNI KATALOG

# IZOBRAŽEVALNI PROGRAM

## frizer

# ime izpitne enote

## STORITEV IN ZAGOVOR

# izpitni CILJI

Na izpitu kandidat/-ka izkaže naslednje poklicne in ključne kompetence:

|  |
| --- |
| * načrtovanje in racionalno organiziranje dela, * obvladovanje vseh klasičnih tehnoloških postopkov frizerstva, manikire in ličenja, * izdelavo osnovne in specialne manikire, * ličenje glede na namen, tip kože, obliko obraza, telesno konstitucijo in oblačila, * negovanje las, nohtov in kože z izbiro ustreznih negovalnih sredstev, * oblikovanje pričesk glede na značilnosti las, časa in celostno podobo stranke po tehnoloških postopkih različnih tehnik striženja, trajnega preoblikovanja in spreminjanja barve, v skladu s teorijo barvnih odnosov, * kontroliranje, ovrednotenje in utemeljevanje opravljene storitve, * identificiranje napak, ugotavljanje vzrokov napak in predlog rešitev za popravo le-teh, * komuniciranje s sodelavci in strankami strokovno in po pravilih poslovnega bontona v slovenskem jeziku, * upoštevanje posebnosti strank in njihovih potreb, * upoštevanje pravil in predpisov o varovanju zdravja, varnosti na delovnem mestu, sanitarno higienskih standardov, varovanju okolja in osebnih podatkov (GDPR), * varovanje okolja in ravnanje s preparati in odpadki v skladu s predpisi * uporabo informacijsko komunikacijske tehnologije za iskanje, obdelavo, vrednotenje podatkov in vodenje dokumentacije pri svojem delu, * promoviranje, trženje in ocena stroškov storitev, * povezovanje praktičnega dela s teoretičnimi znanji, * evalviranje opravljenega dela in iskanje idej za izboljšave. |

# IZPELJAVa IZPITA

Izpit je sestavljen iz storitve in zagovora. Izpit se opravi individualno ali skupinsko, glede na izbrano temo.

Pri storitvi (praktičnem delu izpita) kandidat opravi:

* žensko striženje,
* oblikovanje ženske pričeske,
* moško striženje,
* oblikovanje moške pričeske,
* barvanje las ali trajno kodranje,
* manikiranje,
* ličenje.

Izbrani model mora ustrezati temi, ki jo s sklepom potrdi Šolska komisija za zaključni izpit.

Preden kandidati pristopijo k opravljanju storitve, morajo za izbrane modele, glede na izbrano temo, načrtovati ustrezen izbor materialov, preparatov, orodij, pripomočkov in naprav ter določiti ustrezne tehnološke postopke.

Kandidati izdelajo poročilo, ki je pogoj za pristop k opravljanju storitve in ga v skladu s šolskim izpitnim koledarjem oddajo v predvidenem roku.

Zagovor se opravi pred izpitno komisijo, po opravljeni storitvi, ter je sestavljen iz dveh delov:

* Prvi del zajema predstavitev in utemeljitev opravljenih storitev (analiza dela), kjer kandidat utemeljuje uporabo preparatov, materialov, orodij in naprav, izbranih tehnoloških postopkov ter upoštevanje predpisov o varovanju zdravja, varnosti na delovnem mestu, sanitarno higienskih standardov, varovanju okolja in osebnih podatkov (GDPR).
* Drugi del zagovora zajema odgovarjanje na zastavljena vprašanja, ki se nanašajo na opravljeno storitev.

# IZKAZANE POKLICNE KOMPETENCE

|  |  |  |
| --- | --- | --- |
| **Storitev in zagovor** | **Elementi** | **Poklicne kompetence** |
| Kandidati opravijo storitve glede na izbrano temo:  **Urejanje ženske in moške pričeske:**   * umivanje las in lasišča, * striženje las, * trajno preoblikovanje ali * barvanje las. * oblikovanje mokrih in suhih las.   **Manikiranje.**    **Ličenje.**  **Priprava poročila.**    **Analiza opravljene storitve.** | Zaključni izpit zajema naslednje elemente:   1. **Načrtovanje:**  * razgovor in svetovanje, * analiza las, lasišča, nohtov in kože, * izvedba testov, * izbira negovalnih sredstev, utrjevalcev, preparatov, ličil in sredstev za manikiro, * izbira delovnih sredstev.  1. **Izvedba storitve za končno obliko načrtovane pričeske, manikire in ličenja:**  * umivanje las in lasišča, * striženje las, * trajno preoblikovanje ali * barvanje las, * oblikovanje mokrih in suhih las, * nega rok in nohtov, ličenje, * dezinfekcija in čiščenje.   Elementi načrtovanja in izvedbe storitve se izvedejo v skladu s predpisi o varovanju zdravja, varnosti na delovnem mestu, sanitarno higienskih standardov, varovanju okolja in osebnih podatkov (GDPR).   1. **Priprava poročila s pomočjo IKT.** 2. **Zagovor z analizo in vrednotenjem opravljene storitve.** | Kandidat:   * celostno načrtuje storitve s tehnološkega in estetskega vidika, glede na temo in celostno podobo modelov, * pridobiva in beleži informacije za načrtovanje dela s pomočjo informacijsko komunikacijske tehnologije, * estetsko uredi sebe in delovni prostor z upoštevanjem varstva pri delu in higiensko varstvenih predpisov, * komunicira z modelom ob sprejemu in ga zaščiti glede na vrsto storitve, * komunicira strokovno in po pravilih poslovnega bontona v slovenskem jeziku, * modelu razloži postopke dela in vplive negovalnih sredstev, utrjevalcev in preparatov na lase in lasišče, * analizira lase, lasišče, nohte, kožo na obrazu in vratu ter ugotavlja morebitne spremembe in zapisuje podatke v evidenčni karton, * racionalno organizira delo in ravna s preparati, * svetuje izbiro pričeske, pri čemer upošteva kodravost, debelino, barvo, strukturno spremenjenost, smer rasti las in obliko obraza, glave ter celostno podobo stranke, * izvaja teste pred frizerskim postopkom (test občutljivosti kože, test poroznosti las, test inkompatibilnosti), * izbira in uporablja ustrezna negovalna sredstva, utrjevalce, preparate in ustrezne kozmetične izdelke po navodilih za uporabo glede na strukturo las, nohtov in kože, * prebere in dosledno upošteva navodila proizvajalcev za strokovno uporabo preparatov in kozmetičnih izdelkov, * oblikuje estetsko pričesko glede na značilnosti las, namen in celostno podobo modela po izbranih tehnoloških postopkih striženja, trajnega preoblikovanja ali spreminjanja barve, v skladu s teorijo barvnih odnosov, * obvladuje izvedbo tehnoloških postopkov različnih tehnik striženja, trajnega preoblikovanja ali spreminjanja barv, * izdela osnovno in specialno manikiro, * liči glede na namen, tip kože, obliko obraza, telesno konstitucijo in oblačila, * čisti pripomočke, pribor in delovno mesto, * upošteva pravila sanitarno higienskih standardov, predpisov o varovanju zdravja in varnosti na delovnem mestu, * varuje okolje in v skladu s predpisi ravna s preparati in odpadki, * kontrolira svoje delo, ugotavlja vzroke napak ter predlaga rešitve za odpravo le-teh, * predstavi in kritično ovrednoti opravljeno storitev. |

# OCENJEVANJE

## Merila ocenjevanja

Merila ocenjevanja in število točk se prilagodijo opravljanju vrste storitev in zagovor.

|  |  |  |  |
| --- | --- | --- | --- |
| **področje ocenjevanja** | **merila ocenjevanja** | | **število točk** |
| **1**  **načrtovanje** | izvirnost in kreativnost (3) | | 10 |
| strokovnost načrtovanja izvedbe (žensko striženje, oblikovanje ženske pričeske, moško striženje, oblikovanje moške pričeske, kemijski postopek, ličenje, manikira) (7) | |
| **2**  **izvedba** | Žensko striženje in oblikovanje ženske pričeske (20) | * urejenost delovnega mesta in kandidata, * upoštevanje higiensko-varnostnih predpisov v frizerskem salonu, * strokovna uporaba preparatov, utrjevalcev in negovalnih sredstev, * tehnologija izvedbe storitev, * uporaba naprav in pripomočkov, * kakovost celovitega izgleda izvedene storitve. | 60 |
| Moško striženje in oblikovanje moške pričeske (16) |
| Kemijski postopek (10) |
| Ličenje (8) |
| Manikira (6) |
| **3**  **dokumentacija** | preglednost in izgled poročila in spremljajoče dokumentacije (2) | | 10 |
| strokovnost besedila (8) | |
| **4**  **zagovor** | predstavitev zaključnega dela z utemeljitvijo (5) | | 20 |
| strokovnost zagovora (15) | |
| **SKUPAJ** | | | **100 točk** |

## Predlog pretvorbe točk v oceno

|  |  |
| --- | --- |
| **številčna ocena** | **število točk** |
| odlično (5) | 89 - 100 |
| prav dobro (4) | 75 - 88 |
| dobro (3) | 62 - 74 |
| zadostno (2) | 50 - 61 |

# **Primer**

***a) Tema: Oblikovanje poročne pričeske, manikire in ličenje***

***b) Dispozicija:***

Kandidat načrtuje pričesko, manikiro in ličenje poročnega para. Opravi teste in analizira stanje las, lasišča, nohtov in kože na osnovi katerih izbere ustrezne materiale in pripomočke.

Kandidat izvede storitev v skladu s predpisi o varovanju zdravja, varnosti na delovnem mestu, sanitarno higienskih standardov, varovanju okolja in osebnih podatkov (GDPR).

Izdela poročilo in ovrednoti opravljeno storitev.

***c) Potek:***

**1. faza:**

* glede na izbrano temo zberite podatke o celostni podobi poročnega para, s modeloma se pogovorite o njunih željah in jima svetujte,
* skladno s celostno podobo neveste in ženina načrtujte striženje, izgled pričeske in barve las, manikire ter ličenja,
* izberite naprave in pripomočke za oblikovanje pričeske,
* izberite preparate, utrjevalce, negovalna sredstva in kozmetične izdelke,
* izberite dodatke za pričesko,
* izdelajte oceno predvidenih stroškov izvedbe storitve.

**2. faza:**

* sebe in model pripravite na izvajanje storitev (osebna zaščita, zaščita stranke),
* pripravite delovno mesto in pripomočke za delo,
* pripravite ustrezna negovalna sredstva, utrjevalce, kozmetične izdelke in preparate ter dodatke,
* analizirajte stanje las, kože in nohtov ter izvedite potrebne teste,
* v skladu s temo in navodili izvedite frizerske postopke (umivanje las in lasišča, striženje, barvanje las, ličenje in manikiranje),
* pri delu upoštevajte predpise o varovanju zdravja, varnosti na delovnem mestu, sanitarno higienskih standardov, varovanju okolja in osebnih podatkov (GDPR).
* pri oblikovanju pričeske, ličenju in manikiri upoštevajte estetska merila in barvne odnose,
* modelu svetujte, kako naj neguje in vzdržuje pričesko, manikiro in make-up,
* uredite delovno mesto in ustrezno shranite preparate,
* očistite delovno mesto, pribor, pripomočke in drugo opremo.

**3. faza:**

* ugotovite vzroke za morebitne napake,
* opravljeno delo predstavite, kritično ocenite in predlagajte rešitve za odpravo napak.

***d) Zagovor:***

* kandidat opravljeno delo strokovno celostno predstavi, kritično oceni in utemelji ter predlaga rešitve za odpravo morebitnih napak,
* kandidat strokovno zagovarja opravljene storitve (pričeska, manikira in ličenje, pričeske skozi zgodovinska obdobja, zbiranje informacij, načrtovanje in odločitev za izbiro pričeske, manikire in ličenja, izbira tehnik in postopkov dela, organizacija dela, strokovne vsebine…)

***e) Ocenjevanje:***

PRIMER OCENJEVALNEGA LISTA

|  |  |  |
| --- | --- | --- |
| **Merila ocenjevanja** | **Maksimalno število točk** | **Doseženo število točk** |
| **Načrtovanje** |  |  |
| Izvirnost in kreativnost | 3 |  |
| Strokovnost načrtovanja izvedbe  *(žensko striženje, oblikovanje ženske pričeske, moško striženje, oblikovanje moške pričeske, kemijski postopek, ličenje, manikira)* | 7 |  |
| **Izvedba** |  |  |
| Žensko striženje | 10 |  |
| Oblikovanje ženske pričeske | 10 |  |
| Moško striženje | 10 |  |
| Oblikovanje moške pričeske | 6 |  |
| Kemijski postopek  *(barvanje ali trajno kodranje las)* | 10 |  |
| Ličenje | 8 |  |
| Manikira | 6 |  |
| **Dokumentacija** |  |  |
| Preglednost, izgled poročila in spremljajoče dokumentacije | 2 |  |
| Strokovnost besedila | 8 |  |
| **Zagovor** |  |  |
| Predstavitev zaključnega dela z utemeljitvijo | 5 |  |
| Strokovnost zagovora | 15 |  |
|  | **100** |  |